KURZUS: Gépszerkezettan III.

MODUL: Bevezetés

Bevezetés

| 1. A tantárgy szerepe a szakképzés céljának megvalósításában
A tantárgy célja, hogy megfelelő áttekintést adjon a gépészetben általánosan használatos gépelemek kialakítása, funkciója, beépítése és méretezése terén.
2. A tantárgy témájának szakmai háttere, indokoltsága
A tanultak szintézise révén fejlessze a konstrukciós ismereteket. A gépelemek, gépszerkezetek adott feladatra való kiválasztásához szükséges gyakorlat megismerésével az ipari feladatok megoldásához szükséges jártasság kialakítása.
3. Tanagyag feldolgozása során használt jegyzetek
Balogh T. - Bukoveczky Gy. - Lászlóné P. A. - Veres M.: Gépszerkezettan III. Győr, 2008, Universitas-Győr Nonprofit Kft.
Balogh T. - Bider Zs. - Háromi F. - Lászlóné P. A. - Szalai P.: Gépszerkezettan II-III. segédlet. Győr, 2009, Universitas-Győr Nonprofit Kft.
4. Tantárgyi követelmények
Kiadás: Megadott kód alapján az adatokat a segédlet feladatlapjai szerint kell kiválasztani! Beadás: A rajzokat a szorgalmi időszak végéig szabványos méretű rajzlapon ceruzával rajzolva vagy számítógépes tervező programmal készítve majd nyomtatva kell beadni! A számításokat szintén papíralapon (írott vagy szövegszerkesztővel készített formában) kérjük beadni!
A házi feladatok ütemezése és értékelése
1.FELADAT Témája: Biztonsági tengelykapcsoló tervezése. Elérhető pontszám: 20
2.FELADAT Témája: Fogaskerék hajtás geometriai méreteinek számítása. Elérhető pontszám: 10
3.FELADAT Témája: Összeépítési feladat. Elérhető pontszám: 10
Elérhető összpontszám: 40
A rajzfeladatokat ceruzával és számítógépes tervező programokkal (INVENTOR, PRO/ENGINEER, AUTOCAD) is el lehet készíteni! A gyakorlatvezető a rajzokkal kapcsolatban (főleg a számítógépes rajzoknál) ellenőrző kérdéseket tehet fel. Nem önállóan készített feladatok pontszáma 0.
A félévközi aláírás illetve a vizsgára bocsátás feltétele mind a három feladat beadása és minimum 40%-os eredmény (16 pont) elérése. (A három házi feladatból külön-külön nem feltétlenül szükséges a 40%-os szint elérése.) Nem megfelelő teljesítés esetén egy feladatot lehet javítani.
A vizsga felépítése és értékelése
A vizsga két részből áll:
1. Ceruzás szabadkézi rajzok készítése a leckékben (ill. rajzjegyzékben) megadott ábraszámú rajzok közül 3 db. Elérhető pontszám: 24
Az elégséges vizsgajegy feltétele minimum 50%-os eredmény (12 pont) elérése.
2. Coedu-s vizsgasor megoldása. Elérhető pontszám: 36
Az elégséges vizsgajegy feltétele minimum 50%-os eredmény (18 pont) elérése.
Csak a sikertelen vizsgarészt kell megismételni, a sikeres vizsgarész pontszámát beszámítjuk a következő vizsga eredményébe!
A modulzáró feladatok (4 db feladatsor) megoldásával és a minta vizsgasor megoldásával 10 plusz pont szerezhető, amely a megszerzett érdemjegyet javíthatja abban az esetben, ha az előzőleg felsorolt minimum követelményeket a hallgató teljesítette.
Értékelés:
0-49 pont | 1 elégtelen
50-65 pont | 2 elégséges
66-75 pont | 3 közepes
76-90 pont | 4 jó
91-110 pont | 5 jeles
5. Megjegyzések a coedus tananyag feldolgozáshoz, ill. a vizsga felépítéséhez
Minden egyes leckében (modulban) megadtuk azoknak a rajzoknak az ábraszámát, amelyeket géprajzilag helyesen szabadkézzel a vizsgán le kell tudni rajzolni. A használt számítási összefüggések táblázatban azokat a képleteket tüntettük fel, amelyeket a számítási feladatok megoldása során alkalmazunk. A kiemelt betűkkel írt megnevezések képleteit a vizsgán felhasználhatják (kapnak egy nyomtatott képletgyűjteményt). A többi összefüggést viszont ismerni kell a feladatok megoldásához! A számítások során figyeljenek oda, hogy ne kerekítsenek, vagyis mindig a pontos értékkel számoljanak. Az eredmények beírásánál a megadott számú tizedest (tengelykapcsolóknál és hajtásoknál kettő, fogaskerekeknél három tizedes) tüntessék fel! A modulzáró feladatsorok felépítése hasonló a vizsga feladatsorokéhoz: Összesen 8 db feladat, melyek közül 2 szöveges választásos vagy igaz-hamis feladat, 2 számítási feladat. 2 rajzos feladat és 2 helyes számítási összefüggés kiválasztása. A vizsgasorok 8 feladata közül 2 tengelykapcsoló, 4 fogaskerekes hajtások, 2 egyéb hajtások témakörből készült. A modulzáróknál és vizsgasoroknál feltüntettük a megszerezhető pontokat is. A választásos feladatok általában 3 pontot érnek. A számítási feladatok helyes megoldásával viszont 4-10 pontot is el lehet érni! A rajzos feladatokkal is 4-8 pontot lehet szerezni! Tehát figyeljenek oda, hogy lehetőleg ne legyen olyan számítási, ill. rajzos feladatat, amit nem oldanak meg, mert akkor a minimális 18 pontot nehezebb megszerezni! Azoknál a feladatoknál, amelyeknél a pontszám pl. a következő módon van megadva 4×2=8 pont részpontokat is lehet szerezni. A többi feladatnál viszont csak teljesen jó megoldás esetén kapják meg a pontokat.